amanoisuno/poet huggingface dataset:
柳 羅紹威
妝點青春更有誰，青春常許占先知。亞夫營畔風輕處，交情別緒論多少，好向仁人贈一枝。
白菊 羅紹威
雖被風霜競欲催，皎然顏色不低摧。已疑素手能妝出，尋思閉戶中宵見，應認寒窗雪一堆。
句 羅紹威
樓前澹澹雲頭日，簾外蕭蕭雨腳風。
清明登奉先城樓 羅袞
年來年去只艱危，春半堯山草尚衰。四海清平耆舊見，拭盡賈生無限淚，一行歸雁遠參差。
清明赤水寺居 羅袞
榆火輕煙處處新，旋從閑望到諸鄰。浮生浮世只多事，蓑衣毳衲誠吾黨，自結村園一社貧。
贈羅隱 羅袞
平日時風好涕流，讒書雖盛一名休。寰區歎屈瞻天問，何當世祖從人望，早以公台命卓侯。
哭趙州和尚二首 王鎔
師離dt水動王侯，心印光潛麈尾收。碧落霧霾松嶺月，縱是了然雲外客，每瞻瓶幾淚還流。佛日西傾祖印隳，珠沈丹沼月沈輝。影敷丈室爐煙慘，解空弟子絕悲喜，猶自潸然對雪幃。
答同年李昉見贈次韻 鄧洵美
詞場幾度讓長鞭，又向清朝賀九遷。品秩雖然殊此日，今日相逢翻自愧，閑吟對酒倍潸然。
除夜長安作 李京
長安朔風起，窮巷掩雙扉。新歲明朝是，故鄉何路歸。鬢絲饒鏡色，隙雪奪燈輝。卻羨秦州雁，逢春盡北飛。
登嶺望 許鼎
淼淼三江水，悠悠五嶺關。雁飛猶不度，人去若為還。
崿嶺四望 許鼎
漢家仙仗在咸陽，洛水東流出建章。野老至今猶望幸，離宮秋樹獨蒼蒼。
官左拾遺歸隱作 王易簡
汩沒朝班愧不才，誰能低折向塵埃。青山得去且歸去，官職有來還自來。
悼楊氏妓琴弦 朱褒
魂歸寥廓魄歸泉，只住人間十五年。昨日施僧裙帶上，斷腸猶系琵琶弦。
公子行 黃損
春草綠綿綿，驕驂驟暖煙。微風飄樂韻，半日醉花邊。打鵲拋金盞，招人舉玉鞭。田翁與蠶婦，平地看神仙。
讀史 黃損
逐鹿走紅塵，炎炎火德新。家肥生孝子，國霸有餘臣。帝道雲龍合，民心草木春。須知煙閣上，一半老儒真。
出山吟 黃損
來書初出白雲扃，乍躡秋風馬走輕。遠近留連分嶽色，昨夜細看雲色裏，進賢星座甚分明。
書壁 黃損
一別人間歲月多，歸來人事已銷磨。惟有門前鑒池水，春風不改舊時波。
句 黃損
機關才運動，勝敗便相隨。忽遇南遷客，若為西入心。往來三島近，活計一囊空。三通明主詔，一片白雲心。掃地待明月，踏花迎野僧。水諳彭澤闊，山憶武陵深。金鐙冷光風宛轉，錦袍紅潤雨霏微。高齊日月方為道，動合乾坤始是心。傍水野禽通體白，飣盤山果半邊紅。而今世上多離別，莫向相思樹下啼。（《鷓鴣》，
梁郊祀樂章：慶肅 張袞
籩豆簠簋，黍稷非馨。懿茲彝器，厥德惟明。金石匏革，以和以平。由此無疆，期乎永寧。
梁郊祀樂章：慶熙 張袞
哲後躬享，旨酒斯陳。王恭無斁，嚴祀惟寅。皇祖以配，大孝以振。宜錫景福，永休下民。
梁郊祀樂章：慶隆 張袞
恭祀上帝，于國之陽。爵醴是荷，鴻基永昌。
梁郊祀樂章：慶融 張袞
道和氣兮襲氤氳，宣皇規兮彰聖神。服遐裔兮敷質文，格苗扈兮息煙塵。
梁郊祀樂章：慶休 張袞
大業來四夷，仁風和萬國。白日體無私，皇天輔有德。七旬罪已服，六月師方克。偉哉帝道隆，終始常作則。
梁郊祀樂章：慶和 張袞
煙燎升，禮容徹。誠感達，人神悅。靈貺彰，聖情結。玉座寂，金爐歇。
梁郊祀樂章：慶和 趙光逢
就陽位，升圜丘。佩雙玉，禦大裘。膺天命，擁神休。萬靈感，百祿遒。秉黃鉞，建朱旗。震八表，清二儀。帝業顯，王道夷。受景命，啟皇基。開九門，懷百神。通肸蚃，接氤氳。明粢薦，廣樂陳。奠嘉璧，燎芳薪。膺寶圖，執左契。德應天，聖饗帝。薦表衷，荷靈惠。壽萬年，祚百世。惟德動天，有感必通。秉茲一德，禋于六宗。欽夤寶命，恭肅禮容。來顧來享，永穆皇風。天惟佑德，辟乃奉天。交感斯在，昭事罔愆。歲功已就，王道無偏。於焉報本，是用告虔。
梁郊祀樂章：慶順 趙光逢
聖皇戾止，天步舒遲。幹幹睿相，穆穆皇儀。進退必肅，陟降是祗。六變克協，萬靈協隨。
梁郊祀樂章：慶平 趙光逢
天命降鑒，帝德惟馨。享祀不忒，禮容孔明。奠璧布幣，薦純獻精。神佑以答，敷錫永寧。